ທ່ານປະທານປະເທດ ຫວຽດນາມ ຫງວຽນຊວນຟຸກ ແລະ ບັນດາຜູ້ສະໝັກຮັບເລືອກຕັ້ງໄດ້ມີການພົບປະກັບຜູ້ມີສິດເລືອກຕັ້ງ ເມືອງ ກູ໋ຈີ ແລະ ເມືອງ ຮອກມົນ, ນະຄອນໂຮ່ຈີມິນ
ທີ່ການພົບປະ, ທ່ານປະທານປະເທດ ຫງວຽນຊວນຟຸກ ໃຫ້ຮູ້ວ່າ: ຖ້າໄດ້ຮັບການໄວ້ເຊື້ອເຊື່ອໃຈຈາກຜູ້ມີມິດເລືອກຕັ້ງ, ຂ້າພະເຈົ້າຈະມານະພະຍາຍາມຈົດສຸດຄວາມສາມາດຂອງຕົນເພື່ອຮັບໃຊ້ປະເທດຊາດ, ຮັບໃຊ້ ປະຊາຊົນ. ດັ່ງນັ້ນ, ທຳອິດຕ້ອງປະຕິບັດບົດບາດຄວາມຮັບຜິດຊອບຂອງຜູ້ແທນປະຊາຊົນໃຫ້ເປັນຢ່າງດີ, ກ່ອນອື່ນໝົດຕ້ອງຮັບຟັງຄຳເຫັນ, ຄວາມມຸ່ງມາດປາດຖະໜາຂອງຜູ້ມີສິດເລືອກຕັ້ງ ແລະ ສ່ອງແສງໄປຍັງສະພາແຫ່ງຊາດ, ພັກ, ລັດ, ອົງການທີ່ມີໜ້າທີ່ຮັບຜິດຊອບຢ່າງທັນການ ເພື່ອແກ້ໄຂຂໍ້ສະເໜີ, ຄຳເຫັນອັນຊອບທຳຂອງຜູ້ມີສິດເລືອກຕັ້ງຢູ່ສະຖານທີ່ຕົນເອງສະໝັກຮັບເລືອກຕັ້ງ. ທີ່ການພົບປະ, ຜູ້ມີສິດເລືອກຕັ້ງຫຼາຍຄົນສະແດງຄວາມເຊື່ອໝັ້ນຕໍ່ບັນດາຜູ້ສະໝັກຮັບເລືອກຕັ້ງ, ພິເສດມີຄວາມຫວັງຕໍ່ເລື່ອງທ່ານປະທານປະເທດຖ້າໄດ້ຮັບການເລືອກຕັ້ງຈະປະກອບສ່ວນເຂົ້າໃນການພັດທະນານະຄອນໂຮ່ຈີມິນໃຫ້ຫຼາຍກ່ວາອີກ.
ໃນເຫດການທີ່ກ່ຽວຂ້ອງ, ໃນລະຫວ່າງວັນທີ 9-10 ພຶດສະພາ, ທ່ານ ຫງວຽນຊວນຟຸກ ປະທານປະເທດຫວຽດນາມ ພ້ອມກັບບັນດາຜູ້ອອກສະໝັກເລືອກຕັ້ງເປັນສະມາຊິກສະພາແຫ່ງຊາດ ຊຸດທີ XV, ເຂດເລືອກຕັ້ງທີ 10 ຢູ່ບັນດາເມືອງກູ໋ຈິ, ຮອກໂມນ (ນະຄອນໂຮ່ຈິມິນ) ເຂົ້າຮ່ວມກອງປະຊຸມພົບປະລະຫວ່າງຜູ້ມີສິດເລືອກຕັ້ງກັບຜູ້ອອກສະໝັກເລືອກຕັ້ງເປັນສະມາຊິກສະພາແຫ່ງຊາດເພື່ອຂົນຂວາຍການເລືອກຕັ້ງ.
ທີ່ກອງປະຊຸມ, ບັນດາຜູ້ອອກສະໝັກເລືອກຕັ້ງເຂົ້າຮ່ວມການພົບປະກັບຜູ້ມີສິດເລືອກຕັ້ງໄດ້ແນະນຳໂຄງການດຳເນີນງານຂອງຕົນຕາມລຳດັບ. ສະແດງຄວາມພາກພູມໃຈ ແລະຄວາມເປັນກຽດເມື່ອສະພາເລືອກຕັ້ງແຫ່ງຊາດສະເໜີໃຫ້ອອກສະໝັກເລືອກຕັ້ງເປັນສະມາຊິກສະພາແຫ່ງຊາດຢູ່ກູ໋ຈິ ແລະ ຮອກໂມນ, ທ່ານ ຫງວຽນຊວນຟຸກ ຢັ້ງຢືນວ່າ ຈະມານະພະຍາຍາມເຮັດຈົນສຸດຄວາມສາມາດຂອງຕົນ ເພື່ອຮັບໃຊ້ປະເທດຊາດ, ຮັບໃຊ້ປະຊາຊົນ. ຈຸດສຸມຂອງໂຄງການດຳເນີນງານຂອງທ່ານປະທານປະເທດ ແມ່ນປະຕິບັດຖືກຕາມບັນດາຂໍ້ກຳນົດ ແລະເຮັດຫຼ້ອນໜ້າທີ່ຂອງຜູ້ແທນປະຊາຊົນ, ໃນນັ້ນຕ້ອງຮັບຟັງແນວຄິດຈິດໃຈ, ຄວາມມຸ່ງມາດປາດຖະໜາຂອງຜູ້ມີສິດເລືອກຕັ້ງເພື່ອສ່ອງແສງກັບສະພາແຫ່ງຊາດ ແລະບັນດາອົງການກ່ຽວຂ້ອງຢ່າງທັນການ. ໂຄງການດຳເນີນງານຂອງທ່ານ ຫງວຽນຊວນຟຸກ ປະທານປະເທດຫວຽດນາມ ສຸມໃສ່ 4 ກຸ່ມບັນຫາຈຸດສຸມ; ໃນນັ້ນມີການເປັນເຈົ້າການ, ຕັ້ງໜ້າຍົກສູງຄຸນນະພາບ ແລະປະສິດທິຜົນການເຄື່ອນໄຫວຂອງຄະນະຜູ້ແທນສະພາແຫ່ງຊາດນະຄອນໂຮ່ຈິມິນ ແລະຂອງສະພາແຫ່ງຊາດ.
ໄຊພອນ